دھۆک

دھۆک (بە ئارامی: ܢܘܗܕܪܐ، خوێندنەوەی: نۆھەدرا) شارێکی باشووری کوردستان و ناوەندی پارێزگای دھۆکە و لە ناوچەی بادینان ھەڵکەوتووە و سێیەم گەورەترین شاری ھەرێمە لەدوای سلێمانی و ھەولێر. خەڵکەکەی بە شێوەزاری کورمانجی (بادینی) قسە دەکەن.
دانیشتووانی ئەو پارێزگایە بە گشتی بە ١٬٦٤٨٬٦١١ کەس مەزەندە دەکرێت، و ھەروەھا خەڵکی شارەکە ژمارەی دانیشتووانی ٤٩٧،٠٢٩ ھەزار کەسە بەپێی ئەنجامی دووایین سەرژمێریی گشتیی دانیشتووانی عێراق لە ساڵی ٢٠٢٥.

 ناوی دھۆک 
لە بارەی ناوی دھۆک بۆچوونی جیاواز ھەیە، بەڵام ئەوەی کە لە ھەموویان بەناوبانگترە ئەوەیە کە (دھۆک) بە مانای (دوو چیا، یان دوو ھێلکە) دێت. ناوی ئاشوری شارەکە نوھەدرایە.

 دیموگرافیا 
کۆنترین بەڵگەی شاری دھۆک کە بەشێک بووە لە دەوڵەتی سوباری کوردی و ئەم ناوچەیە شوێنی ھۆزی دۆسکی کوردی بووە و کوردە یەھوودییەکانیش لێ ژیاون. ئەمڕۆ دھۆک ناوچەی زاراوەی کورمانجی یە (بادینیی)ە. خەڵکەکەی سەر بە ئایینی ئیسلام، مەسیحی و ئێزدین. دەوڵەتی عێراق وێستگەی چەکی ئەتۆمی بەجێماوەکەی لە دەوروبەری دھۆک کە لە ساڵی ١٩٨١ لەلایەن ئیسرائیل بۆمبباران کرا بە شێوەیەکی نھێنی و لە ئۆپەراسیۆنێکی درێژخایەندا بە کۆمپانیایەکی کەنەدایی فرۆشت. لە سەرەتای مانگی نیسانی ١٩٩١ لە ئاکامی ھێرشە ئاسمانییەکانی عێراقی بۆ سەر ناوچەکە، ھەموو دانیشتووانی شاری دھۆک لە شارەکە ھەڵاتن. لە دوای ئەوەی کە ناوچەی دژە فڕین لەلایەن ھێزەکانی ئەمریکا لە باکووری عێراق دانرا، لەبەر ئەوەی کە دھۆک نەدەکەوتە ئەم ناوچەیە، خەڵکی ئەم ناوچەیە بە ھێواشی بۆ ناوچەکەیان گەڕانەوە.

 جوگرافیا 
دھۆک و ناوچەکانی ژێر کارگێڕی دھۆک زیاتر لە ١٬٦٠٠٬٠٠٠ کەسە و لەو ڕێژەیەش ٩٠٪ موسڵمان و ٥٪ ئێزیدی و ٥٪ مەسیحی.

دوو چەم بەناو شاری دھۆکدا دەڕژێن، یەکەمیان چەمی دھۆکی ناوە و لە خوارووی شاری دھۆکە و لە گوندی خازیاڤا ھەڵدەقوڵێت و لەسەر چەمەکەش پێش ئەوەی بگەیت بە دھۆک بەنداوی دھۆک دروست کراوە. دووەمیان کە بچووکترە و ناوی ھیشکەرووە، ئەمیشیان لە نێزیکی دھۆک لە دەوروبەری گوندی بەرێبوھارێ دەزێت. چواردەوری ھەردوو چەکەمە ڕازاوەتەوە بە باخچە و ڕەز و باغی: ھەنار و قەیسی و ئالوبالوو و سێو و ترێ و ھەرمێ و ھی تریش.

 گەڕەکانی دھۆک 
+پێڕستی گەڕەکەکاننزارکێبەرۆشکێسەرھلدانسەربەستیمەھابادمازیدیاریئاشتیڕەزاگرێ باسێشۆڕشبرایەتیگەلیمەزارڕۆناھیکانی محەممەدکێبازاڕشەھیدانشاخکێبن تکەماسیکێ (زرکا)بۆتانکانی خشمەناشێلێنوھەدراسێ گرکامالتا ژۆرمالتا ژێرشندۆخائازادیگەڤەرکێخەبات

 دەستە خوشکەکان 
  گاینسڤایڵ، ویلایەتە یەکگرتووەکاندهۆک دەبێتە دەستەخوشکی شاری گاینسڤایڵ لە ویلایەتی فلۆریدا

 پێشانگا 

 ئەمانەش ببینە 
 کاتنامەی دھۆک

 سەرچاوەکان 

پۆل:شارەکانی باشووری کوردستان
پۆل:ناوەندەکانی قەزاکانی عێراق
پۆل:ئاشوور
پۆل:شارەکانی عێراق
پۆل:شوێنە ئاوەدانەکانی پارێزگای دھۆک
پۆل:دھۆک
پۆل:نیشتەجێبوونی کوردەکان لە عێراق